CELEX: 62008CN0361
Language: mt
Date: 2008-08-04 00:00:00
Title: Kawża C-361/08: Talba għal deċiżjoni preliminari magħmula mir-Raad van State (L-Olanda) fl- 4 ta' Awwissu 2008 — Stichting Greenpeace Nederland tegen Minister van Volkshuisvesting, Ruimtelijke Ordening en Milieubeheer vs Pioneer Hi-Bred Northern Europe Sales Division

8.11.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 285/21
            
         Talba għal deċiżjoni preliminari magħmula mir-Raad van State (L-Olanda) fl-4 ta' Awwissu 2008 — Stichting Greenpeace Nederland tegen Minister van Volkshuisvesting, Ruimtelijke Ordening en Milieubeheer vs Pioneer Hi-Bred Northern Europe Sales Division
   (Kawża C-361/08)
   (2008/C 285/34)
   Lingwa tal-kawża: L-Olandiż
   Qorti tar-rinviju
   Raad van State
   Partijiet fil-kawża prinċipali
   
      Rikorrenti: Stichting Greenpeace Nederland
   
      Konvenut: Minister van Volkshuisvesting, Ruimtelijke Ordening en Milieubeheer
   
      Il-parti l-oħra fil-kawża: Pioneer Hi-Bred Northern Europe Sales Division
   Domandi preliminari
   
               1)
            
            
               Il-post tar-rilaxx ta' organiżmi modifikati ġenetikament li ma jistgħux jitqiesu bħala 'kunfidenzjali' skont l-Artikolu 25(4) tad-Direttiva 2004/18/KE (1), fid-dawl inter alia tal-iskema oġġettiva u ġenerali ta' dik id-Direttiva, għandu jiġi interpretat fis-sens li jirreferi għal biċċa art fir-reġistru tal-artijiet, jew huwa biżżejjed li tiġi indikata żona ġeografika ikbar?
            
         
               2
            
            
               
                           (a)
                        
                        
                           Jekk l-indikazzjoni ta' żona ġeografika ikbar hija biżżejjed, liema sitwazzjonijiet għandhom jittieħdu in kunsiderazzjoni meta jiġi deċiż id-daqs taż-żona li għandha tiġi indikata?
                        
                     
                           (b)
                        
                        
                           Id-Direttiva 2003/14/KE (2) hija rilevanti għad-determinazzjoni tad-daqs taż-żona li għandu jiġi indikat?
                        
                     
                           (c)
                        
                        
                           Żona li hija għoxrin darba ikbar mis-siti sperimentali individwali tissodisfa l-prinċipju ta' proporzjonalità?
                        
                     
         
               3.
            
            
               Il-prinċipju ta' proporzjonalità huwa ssodisfat jekk, skont il-politika riveduta fis-7 ta' Lulju 2008, tiġi magħżula indikazzjoni ġenerali ta' żoni mitt darba ikbar mis-siti sperimentali individwali?
            
         
               4.
            
            
               Fil-każ li sempliċi referenza fir-reġistru tal-artijiet hija biżżejjed u minkejja r-regola stabbilita mill-Artikolu 25(4) tad-Direttiva 2001/18/KE, ġustifikazzjoni sabiex tiġi pproċessata data kunfidenzjali dwar il-post preċiż tar-rilaxx tista' madankollu tkun waħda miċ-ċirkustanzi stabbiliti fl-Artikolu 4(2) tad-Direttiva 2003/4/KE?
            
         
               5
            
            
               
                           (a)
                        
                        
                           L-Artikolu 4(2) tad-Direttiva 2003/4/KE jinkludi lista eżawrjenti tal-ġustifikazzjonijiet?
                        
                     
                           (b)
                        
                        
                           Jekk ir-risposta hija fl-affermattiv, il-protezzjoni tal-impriżi, inkluż il-persuni u l-prodotti tagħhom, u l-prevenzjoni tas-sabotaġġ minħabba l-iżvilupp bijoteknoloġiku fl-Olanda jistgħu jiġu kkunsidrati bħala waħda mill-ġustifikazzjonijiet stabbiliti fl-Artikolu 4(2) tad-Direttiva 2003/4/KE?
                        
                     
         
               6
            
            
               Jekk ir-risposti għad-domandi 5(a) u (b) huma fl-affermattiv, l-għażla ta' żona għoxrin darba ikbar mis-sit sperimentali, fid-dawl tal-Artikolu 4(2)(h) tad-Direttiva 2003/4/KE, hija proporzjonata fid-dawl tal-protezzjoni tal-interessi privati (protezzjoni tal-impriżi, inkluż il-persuni u l-prodotti tagħhom) u tal-interessi pubbliċi (il-prevenzjoni tas-sabotaġġ minħabba l-iżvilupp bijoteknoloġiku fl-Olanda)?
            
         
               7
            
            
               
                           (a)
                        
                        
                           Jekk ir-risposta għad-domanda 5(a) hija fl-affermattiv, il-protezzjoni tal-impriżi, inkluż il-persuni u l-prodotti tagħhom, u l-prevenzjoni tas-sabotaġġ minħabba l-iżvilupp bijoteknoloġiku fl-Olanda jikkostitwixxu ġustifikazzjoni permissibbli?
                        
                     
                           (b)
                        
                        
                           Jekk ir-risposta għad-domanda 7(a) hija fl-affermattiv, l-għażla ta' żona għoxrin darba jew mitt darba ikbar mis-sit sperimentali hija proporzjonata fid-dawl tal-protezzjoni tal-interessi privati (protezzjoni tal-impriżi, inkluż il-persuni u l-prodotti tagħhom) u tal-interessi pubbliċi (il-prevenzjoni tas-sabotaġġ minħabba l-iżvilupp bijoteknoloġiku fl-Olanda)?
                        
                     
         
      (1)  Id-Direttiva tal-Parlament Ewropew u tal-Kunsill 2001/18/KE tat-12 ta' Marzu 2001 dwar ir-rilaxx intenzjonat fl-ambjent ta' organiżmi modifikati ġenetikament u li tħassar id-Direttiva tal-Kunsill 90/220/KEE (ĠU L 106, p. 1).
   
      (2)  Id-Direttiva tal-Parlament Ewropew u tal-Kunsill 2003/4/KE tat-28 ta' Jannar 2003 dwar l-aċċess pubbliku għat-tagħrif ambjentali u li tħassar id-Direttiva tal-Kunsill 90/313/KEE (ĠU L 41, p. 26).